Leian täiesti ideaalse korteri. Vähemalt kuulutuse tekst on igati muljetavaldav. Paraku puudub aga pildimaterjal. Selgub, et omanik ei ole lubanud korterit pildistada. Väga kummaline viis meelitada kliente ligi - reklaami ei tee. Lisaks saab korteriga tutvuda ka vaid kolme  päeva jooksul, sest siis on omanik Eestis. Tekib kohe küsimus, et miks siin siis üldse üks kinnisvaramaakler mängus on? Maakleril ei ole võimalust potentsiaalsetele klientidele korterit tutvustada välja arvatud mingi maagilise kolmepäevase perioodi jooksul. Sama hästi oleks võinud ju omanik ise seda üürimise asja ajada. Guugeldades maakleri nime ei jäägi muud võimalust üle, kui kahtlustada, et tegu on mingisuguse skeemiga.    Väga imelik fenomen sel turul on ka muidu see, et igal korteril on midagi  viga. Absoluutselt kõigil objektidel on midagi viga!    Vaatad, et viisakas välimus, mõistlik hind, väga lahe AGA asukoht on kuskil pärapõrgus või lihtsalt ebamugavas kohas. Vaatad, et oh, täiesti super asukoht, nii hea hind, jess AGA korter näeb õõvastav välja. Vaatad, et oh, väga šeff välimus, täitsa hea asukoht, normaalne AGA hind kipub veidikene liiga kalliks.    Hind ongi siin nii vastiku faktori rollis. Peaks olema veel üks lisakatergooria. Vahe mugava 2-toalise korteri ja superluks  3-toalise korteri vahel kipub häguseks. Ma võtaks 450 euri eest superhea 2-toalise korteri, ma ei taha neid 3-toaliseid, mis pakkuda on. Mul pole last, keda sinna paigutada. Fix it!